
Sf. Theodor Thiron; Pictură murală. 


INTRODUCERE 


SI n anii din urmă sa produs şi în favoarea artei 


o mişcare imbucuratoare. Am început să ne dăm 
seama de ramasitele artistice ale trecutului si de inda- 
torirea ce avem de a le păstră. Organele oficiale, in 
primul vând datoare a se îngriji de soarta monumen- 
telor, au început înfine să aibă o acțiune efectivă. Conso- 
hdarea sau restaurarea vechilor clădiri nu mai este o 
rară excephiune, aplicată doar câtorvă din cele mai de 
frunte biserici ale strămoşilor noştri. Exemplul dat de 
M. S. Regele, încă dela începutul domniei Sale, se gene- 

ralizeaza acum. Comisiunea monumentelor istorice lu- 
creaza deasemeni azi după un program bine stabilit şi 
sub o priceputa conducere. 

Toate aceste laudabile manifestări sunt insa insufi- 
ciente pentru a repară greşelile nepăsărei noastre de 
pâna acum. Mai ales când resursele oficiale sunt înca in 
asa mare disproportie cu nevoile dovedite. 

Actiunea oficiala, pentru a fi mai eficace, are nevoe de 
sprijinul particular. 

Intr'acest scop, înca din 1906, câtiva amatori de arta şi 
iubitori ai trecutului au înfiintat Societatea Arta Ro- 
mânească, sub conducerea d-lor Radu R. Rosetti si dr. 
I. Cantacuzino. 

Scopul acestei Societati este „de a cerceta, de a ocroti 
şi de a face cunoscul monumentele, obiectele de arta, fru- 
musetile naturale, precum şi orice alcatueste averea arti- 
stica sau istorica a țarilor române“. Astfel glasueste art. 
I din statutele Societatii. 

Jar pentru atingerea acestui scop, Societatea intentio- 
nează sa faca „cercetari, ridicari de planuri, publicaţii, 
fotografi, expoziţii, conferințe“, pe lânga alte mijloace 
prevazute de asemeni în statute. İn afară de colectiile de fo- 
tografii şi obiecte de aria ce s'au alcatuit şi de conferin- 
Tele ținute, Societatea dela început şi-a propus şi o serie 
de publicatiunı, menite sa raspândească cunoaşterea mo- 
numenlelor noastre. 

Broşura de fata cata sa împlineasca, în parte cel puțin, 
cerințele statutelor. Ea cuprinde planurile, vederile şi o 
mica descriere a unuia din numeroasele monumente înca 
necunoscute. E menita să contribue astfel la lamurirea 

problemelor artistice din tara. Cici, până ce nu se vor po- 
sedă cât mai numeroase asemenea publicații speciale asu- 
pra diferitelor tipuri de biserici, nu se va putea arătă 
evolutia adevărată a artei româneşti. Intr acest scop So- 


cietatea îşi propune să adune acest material, cu ajutorul 





Chenar de fereastră. 


căruia numai se va putea ridică în urmă frumosul mo- 
nument al unei istorii a artei româneşti. 

In locul descrierilor mai mult patetice decât ştiintifice, 
cari au fost publicate de unii pretinşi specialişti chiar, 
Societatea va edità din contră lucrări, în cari documentul 


propriu zis să predomine față de descrierea literară. 

Prin planuri bune şi numeroase reproduceri, monumen- 
tele noastre vor puteă fi apreciate şi studiate chiar şi de 
străinii cari se interesează de arta noastră, pe care însă, 
din cauza lipsei de publicatii, nu o pot cunoaşte. 

Oricât de modestă dar este această primă încercare, ea 
işi are însemnătatea ei, mai cu seamă dacă se va conti- 
nud Seria ce acum se inaugurează. 

In intenfiunea Societăţii este deasemenea editarea unui 
„Album artistic al României“, din care o primă fasci- 
culă va apâreâ în curând. 

Pentru ca actiunea Societății să fie mai întinsă, e ne- 
voe de o cât mai largă colaborare la programul et. Nu- 
mai prin participarea efectivă a tuturor acelora cari de 
fapt se interesează de monumentele străbune, atât Socie- 
tatea noastră cât şi arta românească in genere vor puted 
să se bucure de o soartă mai bună. 

Sf. lliasar; pictură murală. 


İN dovadâ neindoelnicâ a credintei nestrâmutatâ a 
2 gi strâmoşilor noştri sunt numeroasele biserici ridi- 
cate de ei. Ele apar ca semnele cele mai arâtoase 
© ale evlaviei si tot deodată ale simțului lor artistic 
şi ale generozitatii lor. Căci nu fără oarecari sacrificii 
materiale sunt ridicate și apoi înzestrate şi întreținute 
aceste frumoase locașuri ale Domnului. Toţi se iau la în- 
trecere la asemenea fapte bune: fiecare vrând să ridice 
un templu mai mândru și bogat. Boerul cu mai puțină 
dare de mână se mulțumește cu un paraclis al casei sale, 
iar câteun voevod, cu vază și avere, ridică până la pa- 
truzeci de biserici și mânăstiri. 

Din toate neamurile boerești, din rândul cărora au 
eşit Domni pământeni, acela la care frumoasele însuşiri 
se măsoară mai avantagios după numărul bisericilor, este 
cu siguranță neamul Cantacuzineştilor. Muntenia toată, 
și chiar Oltenia, e presărată cu monumente de ale lor. 
Ele se ţin parcă şir dela Comana, de lângă Dunăre, tre- 
când prin București, și apoi dealungul Prahovei până în 
creerul munţilor, la Sinaia. Numeroase mici schituri, un 
fel de popasuri la distanțe anume calculate, legau între 
ele aceste mânăstiri şi biserici. Existența acestor me- 
toaşe se mai poate lesne urmări, mai ales între vechia 
reședință Cantacuzinească din Filipești şi mânăstirea Si- 
naia. Azi cele mai multe din aceste clădiri au dispărut. 
Altele sunt în stare de ruină, sau au fost astfel prefăcute 
în cât de abiă se mai ghiceşte forma originală. 

Aceias soartă au avut-o şi clădirile civile ale timpului. 

Astfel, de pildă, numai niște ziduri în ruină ne-au mai 
rămas din splendidele şi mâretile palate ale neamului 
Cantacuzinilor în vestita lor reședință de odinioară de 
pe malul Prahovei, dela Filipeştii de Târg. 

Despre aceste biserici şi palate ale Postelnicului Con- 
stantin Cantacuzino ne vorbește şi Patriarchul Macarie, 
amicul său (1). 

După ce descrie bisericile sale «cu admirabile zugrăveli 
cari fiind lucrate cu aur, pe păretele gol, uimesc pe spec- 
tator prin luciul lor, nespus mai mult decât dacă ar fi 
lucrate pe pânză», se oprește şi la clădirile civile. Despre 

(9 Călătoriile Patriarchului Macarie de Antiochia în ţările ro- 
mâne. 1653 1658. Ediţia D-rei Cioranu, 1900. pag. 124 şi urmă- 


toarele. 

YI 


Lungimea ex- 
terioară, în afară 
de soclu: 26.60 m. 

Fără pridvor: 
21.30 m. 

Lărgimea ex- 
terioară, fără so- 
clu: 11.10 m. 

Inâltimea până 
d'asupra cornişei 
bisericii: 8.60 m. 

Inaltimea până 
la piciorul crucii 
dinturlă: 20.50m. 

Vedere laterală a Bisericii, 

frumoasele instalatiunii ale acestuia ne spune: «Palatul 
Postelnicului e compus din zidiri princiare, ce te uimesc, 
mai frumoase decât acele din Capitală. El are o delim 
cioasă baie caldă de marmură frumoasă, la care apa se 
aduce pe roate din râul ce servește de asemenea, prin 
nenumărate canaluri, la irigatiunea livezilor şi a grâdir 
nilor. Odăile sunt după modelul acelor din Constantinoz 
poli. In adevăr, toți aristocrații munteni posedă vile ad- 
mirabile din punct de vedere al arhitecturii. Fiecare din 
ei mai are câte o mânăstire a sa, bine înzestrată. Toţi rin 
valizează, întrecândurse prin frumuseţea zidirilor şi stan 
bilimentelor. Aci se încheie toatâ'ambitiunea și mândria 
lor. Când se întâmplă ca vreunul din ei să fie destituit, 
se retrage la vilă, petrecând restul vietei în clădirile si 
vecinătatea mânăstirii sale.» 

Și mai mândre trebue să fi fost la Filipeştii de Pădure 
clădirile Spătarului Toma Cantacuzino, despre care se 
spune că aveă palate «mai mari şi mai desfătate decât 
toate casele celorlalți Cantacuzini.p 

Dar toate acestea au dispărut. Mai bine păstrate au 
fost numai unele biserici. Puținele ce nerau rămas sânt 
dar cu atât mai interesante şi merită un studiu amănunn 
tit, căci înfăţişează tipuri noi, cari İmbogâtesc tezaurul 
artistic al acestei țări, Dacă nu prin vechimea lor, ele 
se impun însă prin formele lor deosebite. Prin numeroan 
sele lor relatiuni şi prin călătoriile lor în străinătate, 
Cantacuzinii au introdus în arhitectura bisericelor din 
ţară multe elemente noi, cari se generalizează apoi, in 
parte cel puţin, în stilul românesc posterior. Chiar nun 
mai din acest punct de vedere documentar, asemenea 

monumente trebuesc să fie cercetate și aduse la o mai 
largă cunoștință. 

Una din aceste biserici care, fiind mai adăpostită, a 
scăpat şi de măcinarea vremii şi mai ales de mâna pres 
făcătoare a omului, este bisericuța din 1688,a Spăta- 
rului Toma Cantacuzino, din Filipeştii de Pădure. 

La poalele ultimelor ramificatiunii ale munților, in plăn 
cuta regiune a dealurilor din judeţul Prahova, nu departe 
de malul Provitei, se află ascuns, sub dealul Ciacârul, lim 
nistitul sat Filipeştii de Pădure, Caselemi vesele şi plân 
cute sunt acoperite cu șindrilă, au pridvoare frumos ors 
namentate şi mai toate se pierd if verdeață. 

Intro parte a satului, pe sub coastă, se ridică biserica 
vechiului cimitir. Dela prima vedere ea face cea mai bună 
şi mai plăcută impresie. Desi o simplă şi mică biserică de 
sat, fericitele ei proportiuni fac din această clădire un 
adevărat monument artistic, 

Ea se mai distinge de îndată printr'o particularitate 
cu totul originală, prin pridvorul ei poligonal cu două 
caturi, dispoziţie extrem de rară, dacă nu chiar unică, în 
tara noastră. 

De altfel planul bisericei este cel obişnuit: pridvorul 
(exonarthex) e urmat de tindă sau pronaos (narthex), 
despărțit de naos (chorul) printr'un perete susținut de 
doui stâlpi de piatră uniţi prin arcuri în semicerc. Naon 
sul are forma obişnuită cu cele două sânuri sau abside 
laterale. Absida principală a altarului este ridicată cu 
înălțimea unui trepte deasupra restului bisericei. Două 
firide laterale în zid servesc drept proscomidie și diacon 
nicon. 


14 


www.dacoromanica.ro 





4 


= 


— | 
Esi 


Sectiune longitudinalâ. 


www.dacoromanica.ro 





Biserica dinspre Apus. Starea actuală. 


Biserica are o singură turlă care se ridică deasupra 
naosului, susținută de patru arcuri mari prin intermediul 
celor patru pendentive. Interiorul turlei este cilindric şi 
se termină printr'o calotă în jumătate de sferă. Turla 
are înfăţişarea exterioară decagonală si se ridică pe un 


16 


www.dacoromanica.ro 





Biserica dinspre Răsărit. 


tambur cu baza patrată. Lumina pătrunde prin zece fe- 
restre înalte și înguste. Ele sunt prinse în arcuri con- 
centrice, ce merg retrăgându-se spre interior. Este tipi- 
cul bizantin foarte răspândit la noi. Jumătatea inferioară 

a acestor ferestre a fost posterior astupată cu cărămizi, 
cari au rămas şi acuma netencuite în interior. 

Naosul se compune dintr'un arc larg, o boltă cilindrică 
de 2,70 metri lărgime și din pătratul celor patru arcuri 
mari cari susţin turla. Cele două abside laterale sunt 
semicirculare în interior şi poligonale în afară. Ele sunt 
luminate prin câte o fereastră așezată în axa transver- 
sală a bisericii, precum şi prin câte o deschidere rotundă 
la înălțimea nașterii bolților. Arcurile mari au legături de 
lemn, în scop de a anihilă presiunile laterale. 

Absida cea răsăriteană are deasemeni o fereastră în 
axa ei. Toate aceste ferestre sunt aproape la fel: în ar- 
caturile simulate ale catului inferior sunt deschideri lun- 
guete încadrate de chenare de piatră cu ornamentatie în 
stilul gotic, particular bisericilor din Moldova, trecut de 
aci şi în Muntenia. 

Proscomidia şi diaconiconul primesc lumina prin niște 
ferestrue mai mici. 

Pronaosul, aproape pătrat, este boltit în semi sferă; 
bolta se reazimă, prin ajutorul pendentivelor pe patru 
arcuri, putin eşite din zidurile pătratului. 

In peretele din spre miazâ noapte o ușă dă acces lao 
scară repede și îngustă, cu trepte masive de ştejar, as- 
cunsă în grosimea zidului. Această scară, după ce face o 
cotitură de 909, se urcă în zidul din spre apus și ajunge 
la catul superior al pridvorului printr'o uşă așezată în 
axa bisericei. Două ferestrui, în genul celor dela prosco- 
midie şi diaconicon, din care una la cotitură, dau scării 
lumină din spre miază noapte. Culoarul scării e clădit în 
boltă cilindrică. Panta nefiind suficientă, profilui bolţii 

Stâlpii şi zidul despărțitor între pronaos şi naos. 


e brusc întrerupt în mai multe părți, ridicându-se tava- 
nul pentru a permite urcarea scării. 
Pronaosul este luminat din partea de miazăzi prin două 

ferestre; partea de miazănoapte fiind ocupată de scara 
ce urcă la clopotniţă. 

Coloanele ce susțin zidul dintre pronaos şi naos au o 
formă deosebită şi frumoasă. Fusul are canelure sau gla- 
furi verticale. Ele au forme proeminente si sunt separate 
prin dungi mult mai subțiri între ele. 

Deasupra soclului şi sub capitel coloanele prezintă 
câte o fâşie largă, octogonală, despărțită de glafuri prins 
trun inel gros. Această porţiune a stâlpului e impodo- 
bită cu flori de crin în relief. Suprafața adâncită prezintă 
deasemeni motivul floarei de crin, răsturnat însă în acest 
caz. Acest ornament amintește unele motive ale capite- 
lelor din mănăstirea Curţii de Argeș, dela care se poate 
să se fi inspirat meșterul dela Filipești. Același motiv se 
regăsește în tocmal şi la mănăstirea posterioară dela 
Horez. 

Capitelul coloanei e pătrat, compus din mai multe rân- 
duri de ciubuce și deasupra un șir de ove prelungite. 
Tâblia capitelului e foarte largă şi masivă. Soclul este 
deasemenea profilat şi alcătuit dintr'un pătrat de ace- 
eaşi proporție ca şi tăblia capitelului. Fusul stâlpului are 
acelaşi diametru peste tot. Materialul din care sunt lu- 
crate aceste coloane este o gresie moale, care prin ac- 
fiunea umidității a început să se descompue. Bârne de 
lemn, cu zugrăveală peste o tencuială subțire, leagă na- 
şterile arcurilor. 

O formă cu totul particulară are pridvorul bisericii. 
Partea lui inferioară reprezintă în plan un poligon nere- 
gulat. Coloanele așezate pe un parapet masiv sunt deca- 
gonale, cu excepţia celor angajate în zidul bisericei. Bolta 

Prezintă 9 calotă şferică şi arcurile ce reunesc coloanele 
sunt Prelunzite Prin mici penetratiyni gblicç ce întretae 
bolta cea mare. Legături de lemn subtind arcurile. 

Catul de sus al pridvorului se ridică pe acelaș plan ca 
Partea inferioară numai până la înălţimea parapetului. 
Coloanele fiind două la număr mai Puține decât jọş, day 
pridvorului dişpoziția unui poligon decagonal nsregulat. 
Coloanele şunt cilindrice; nasterile arcurilor şunt unite. 
ca şi jos, Prin legături de lemn, și bolta eşte tot în calotă 
sferică. Arcurilemmcum este dealtmintrelea aproape conu 
stant în arhitectura țărei noaştre sânt Puțin în retra- 
gere în raport cu syprafata zidului timpançlor. 

Sar pyte4 presupung că acgst pridyor-clopotnitğ, cy 
toată armonia liniilor sale, ny se prea leagă bine cu res- 
tul clădirii, şi că ar fi foşt adgogat ulterigr. 

Se dovedește însă, din contră, că el este contimporan 
cy reştul clădirii şi că conştrucţia Iyi ç strans legată cu 
a bisericii. Intr'adevăr, peretele bisericei în interiorul 
pridyorylyi este intr'acelas plan cu soclul aceştyia, iar 
ny cu pereţii bisericii din afară de pridvor, cum ar fi ca- 
Gul, dacă aceşta p'ar fi exiştat în timpy! conştryctiçi bi- 
şericii, ci ş'ar fi adăugat în urmă. 

Mai mult încă: şcara prevăzută în grosimea zidului 
bişericei arată într'un mod neîndoelnic; că dela începutul 
constructigi şi catyl de sus al pridvorului râ prevăzut 
în Planul general. In fine, pe Pictura murală, ctitorii sunt 
reprezentați ținând în mână bisgrica asa cum 9 vedem 
aştăzi, cu Pridvorul çi cu două catyri. Çatyl superigr 
seryește drept clopotniţă. 

Infățișarea exterioară a corpului principal al bisericei 

Portretul zugravului Pârvu Mutu, 1692. 
După pictura de el însuși pe zidul scărei,dela clopotniţă. 


este cea obișnuită. Pianul pronaosului reese putin în 

afară, fiind mai lat decât naosul. Absida principală are 
forma exterioară a unui dodecagon neregulat; iar absi- 
dele laterale formează un poligon neregulat cu patruspre- 
zece laturi. 

La bază clădirea repauzează pe un soclu puternic, des- 
pârtit de partea superioară prin nişte zimti formaţi din un 
șir de cărămidă dispusă în colţuri, ca dinții de ferestreu. 

Intreaga clădire este împărțită, numai pe dinafară, 
printr'un brâu orizontal așezat cam la înălțimea nașterii 
bolților. Această despărțire exterioară ar presupune o 
dispoziţie interioară în două caturi, care nu există însă. 
Brâul, destul de lat în cazul de față, este compus din- 
trun rând de cărămizi dispuse în dinți de ferestreu si 
un ciubuc întreit deasupra. 

Partea inferioară a fațadei e împodobită cu arcade 
oarbe, alcătuite de un dublu ciubuc în relief, după mo- 
delul aşâ de respândit la noi. Partea superioară a fațadei 
prezintă o înfăţişare osebită. Arcadele mult mai mici se 
cobor până la brâu numai din două în două; celelalte 
sunt întrerupte ceva mai jos de nascerea arcurilor. 

Cornişa se compune dintr'un ciubuc şi deasupra lui 
patru rânduri de cărămizi, alternativ așezate pe lat şi 
în dinţi de ferăstrău. 

Această dispoziţie, frecuentă de altfel şi la alte monu- 
mente, se regăseşte şi la cornișa și la arcaturile turlei 
bisericei noastre. 

Proportiile bisericei sunt următoarele: Lungimea d'a— 
supra soclului e de 21,30 m. fără pridvor, iar 26,60 m. cu 
pridvor. Lărgimea exterioară, tot d'asupra soclului, e de 
11,10 m. Inâltimea dela pământ până d'asupra cornisei 

Aga Matei Cantacuzino, tatăl Spătarului Toma, 
şi Jupânita Bălașa, soţia sa, cu fiica lor. După pictura murală. 


8,60 m; dela pământ până d'asupra cornişei turlei 17,80 m., 
iar până la piciorul crucei din turlă 20,50 m. 

Cărămida nu este de un format absolut egal; dimen- 
siunile ei mijlocii sunt 28 cm.X 14 cm. si 4 cm. grosime. 

(Cărămida palatului dela Măgureni, zidit de Șerban Vodă 
Cantacuzin, este ceva mai mică: 26—27 cm.X 12mm13 cm. 
şi 4 cm. grosime). 

Până acuma câţiva ani acoperişul eră de șindrilă; acum 
este de tablă neregulat așezată. In genere acoperișul 
pare a fi prea ridicat, Din pictura ctitoricească se vede 
că atât turla mare a bisericei cât şi catul superior al 
clopotniţei se profilau mai bine, degajându-se mai mult 
din acoperiș, Căpriorii de lemn ai acoperişului sânt de 
dimensiuni slabe şi neingrijit ciopliti, . 

Exteriorul bisericii este peste tot tencuit și spoit, ex- 
ceptându-se câtevâ rânduri de cărămidă dela cornişe. 
Din această cauză nu se poate recunoaște dacă exterio- 
rul a fost odată zugrăvit sau nu, deși preotul bisericii, 
care slujește de mult în Filipești, credea şti că au fost pic- 
turi exterioare. 

Ca sculptură în piatră, în afară de coloanele din inte- 
rior, descrise mai sus, mai sunt chenarurile ferestrelor, 
cioplite cu motivul gotic foarte răspândit și în toată tara 
Românească. 

Din punct de vedere constructiv, biserica din Filipe- 
şti, ca şi de altmintrelea mai toate bisericile din această 
epocă, este executată întrun mod stângaciu şi de mâini 
putin experimentate. Nepotrivelile sunt numeroase. Ast- 
fel partea exterioară a naosului, dintre pronaos şi absi- 
dele laterale, nu este de aceaşi lungime pe ambele părţi 
ale bisericii. Arcadele fațadelor au o distributiune ine- 
gală, care nu este aceiași pe partea de nord și pe cea de 
sud, laturile poligoanelor absidelor nu sunt egale. Boltile 
sunt deasemeni neregulate, Tencuiala este aplicată în- 

Tâmpla. 


tr'un mod foarte neegal si îngreunează liniile construc- 
tiei atât in interior cat şi mai ales in exterior, unde de- 

sigur tencuiala a fost reînoită, probabil chiar de mai 
multe ori. 

Cu toate aceste mici defecte şi imperfectiuni, biserica 
are un aspect foarte plăcut, grație proportiunilor ei reu- 


şite. 


Intrarea în biserică se face printr'o uşă îngustă şi 
joasă: 0,90X2.20 m. Ea este prinsă într'un chenar de 
piatră moale, care s'a tocit şi măcinat în parte. Dejurim- 
prejur chenarul e sculptat cu arabescuri florale; deasu- 
pra ușii chenarul se încheie printr'o acoladă frântă. 

Partea superioară a chenarului e formată dintr'o les- 
pede de aceeaşi piatră, purtând inscriptiunea, deasupra 
căreia, în mijloc, se află stema Cantacuzinească a vultu- 
rului cu două capete și cu coroană. 

Pisania cu frumoasă literă chirilică glăsueşte astfel: 


f Atastă sfăntă şi Dumnezelască besearică, ca să se 
slâveascâ si In ne | preastan să se cănte marele nume Şi 
peste toate numele marelui şi | numai singur veafnicului şi 
al atotfâcâtorlulul Dumnezeu, Bălașa, | soflia răposatului 
Mateiu Ca(n)tacuzino biv vel agâ şi filu său Toma Ca(n)- 
ta | cuzino den temelie zidindo, o au rădicat şi o au în- 
İrumusifat, închinăndo şi | aducăndo întru paza şi scutirea 
marilor Sfinți Arhierei şi Dascali Valsilie cel Mare, Gri- 
gorle B(o)goslov şi lon Zlatoust, pentru bună şi în veaci 
pomenilrea părinților şi a tot neamului lor şi a lor carea 
o (a)u sâvârşit, In zilele lui | lo. Şerban Ca(n)tacuzino B(a- 
sarab) Voevod, mai mare frate a mai sus pomeniltului Ma- 
teiu C(antacuzino), la anul deia spâsenle lumei 1688 M(i)- 
s(i)ța Maiu dni(—zile) 2, 

Uşa de intrare cu pisania. 


Din această inscripţie reiese clar că biserica a fost din 
temelie zidită în anul 1688 de către spătarul Toma Can- 
tacuzino, fiul Agăi Matei și de soţia acestuia Bălașa. Ma- 

tei, mort la 1679, fiind fiul lui Constantin Postelnicul, iar 
acesta fiul lui Andronic Cantacuzino, se vede ramura din 
care făcea parte spătarul Toma, ctitorul bisericii. Despre 
acesta avem ştiri precize prin genealogia Banului Mihai 
Cantacuzino, scrisă la 1787 (9). 

«Numitul Toma eră om vesel, trâiâ desfătat: se vede 
şi după locuinţa lui. Casele lui, le aveă: una la Filipeştii 
de Pădure și alta la Bucureşti, erau mai mari și mai des- 
fătate decât toate casele celorlalți Cantacuzini.» Mai de- 
parte ne spune biograful său: «El s'a însurat la Valahia 
cu fata cuparului Duca dela Vai-de-ei, din județul Pra- 
hovei, care Duca era ginere Herăscului ..... Numitul 
Toma spătarul a născut cu cocoana lui, cu Herasca, un 
copil, care a murit încă trăind tată-său.» 

Pe zidul ctitoricesc, la dreapta intrării în biserică, sânt 
pictați Aga Matei şi soţia sa Bălașa susținând în mânâ 
biserica; în față fiica sau nora lor, căreia Bâlaşa îi pune 
mâna pe cap. La spatele Agăi Mateiu e fiul lor, Toma. 

Aga Matei e infâtişat cu capul gol, cu o mică mustață 
brună. Pe umeri o dulamă verde blănită cu negru şi guler 
de samur şi mic şir de nasturi. Dedesupt apare un an- 
teriu de brocard roşu, strâns de o cingătoare aurită, în 
care e prinsă o basma albă. Pânăla brâu haina e încheiată 
de un rând de nasturi de metal. În picioare papuci gălbui. 

Jupânita Bâlaşa e îmbrăcată într'o dulamă verde, blä- 
nită cu negru, lungă până la pământ. Părul, dincare se 
vede numai o bandă largă dasupra fruntei, e strâns 
legat cu o maramă albă, care se întinde pe piept şi pe 


(9 Editiunea lorga; pag. 352 şi următoarele. 

Ușa Impărătească. 


umeri. La gât colane de mărgăritare; 

t din inele 
în urechi. 


un lan 

cercei de aur 

mari de aur cade pe piept; 

Jupânita e intr'o dulamă blănită, de brocard roşu cu 
desenuri mai arătoase ca ale lui Matei; mânecele, ca şi 
la Bălașa, albe, cu chenar de samur, Mărgele la gât, 
cercei, inele, brățări. 

La spatele lui Matei apare Spătarul Toma, autorul 
bisericei, care a ţinut să dea locul de cinste de curând 
răposatului său părinte. Toma e încă tânăr, fără mus- 
tata: îmbrăcat în dulamă gălbuie cu guler de samur. 

Viaţa spătarului Toma, care moare la 1721 în Rusia 
unde fusese împământenit, merită să fie cunoscută. 

Genealogul familiei ne arată că: «la anul 1711 în vre- 
mea ce avea Petru-cel-Mare războiu cu Turcii, mergând 
Constantin Brâncoveanu Voevod, din poruncă în ajutorul 
Turcilor, şi ajungând până la Urlaţi, ce este un sat în 
tara, în judeţul săcuenilor, a pus acolo ordia lui, şi acolo, 
așteptând până, cu dare de bani, şi-a isprăvit a se în- 
toarce la București, atunci spătarul Toma, cu câtivâ oa- 
meni ai lui credincioşi şi cu Stoica Ceauşul Spătăresc, 
a fugit şi s'a dus la Impăratul Petru, ce atunci se află cu 
lagărul la Prut. 

«impăratul l-a primit în slujbă ca Gheneral Maior, dân- 
du-i şi un polc de călărime... şi l-ea poruncit să meargă 
şi la cetatea Brăila... .. Dela Brăila tot atunci, la anul 
1711, Toma Cantacuzino s'a repezit la casa lui, la Fili- 
peștii de Pădure, unde acolo venind veste, la luna lui 
lulie, cum că s'a încheiat pacea Turcilor cu Rusia, şi că 
împăratul Petru a purces spre Lehlia, s'a temut numitul 
Cantacuzino să meargă drept prin ţară după Împăratul, 
fiindu-i frică să nu-l prindă Turcii, ci a trecut ja Braşov 
în Transilvania şi s'a dus la Petreburg tot într'acel an.» 

Familia ctitorilor. Pictură pe zidul interior dela intrarea bisericei. 


«La anul 1717 s'a dus, cu ştirea Impăratului, la Tran- 
silvania, la Braşov, ca să facă mijlocire să-și scoatâ co- 
coana și copilul din ţara Românească, să o aducă la Rusia; 
pe care a găsit-o la Brașov,izgonită de Constantin Brân- 
coveanu Voevod» de unde s'a dus la St. Petersburg. 

La 1718 Petru cel Mare printr'un ucaz poruncește ca 
lui «General-Maior Grof Cantacuzino pentru a lui slujbă 
Si pentru venirea din Valahia a familiei lui la dânsul. .... 
să-i se deă în Rosia mică din satele hainilor, ale Mirovi- 
cilor, la Periaslov o casă și toată averea câtă o ţineau 
ei.» După moartea lui Toma, «jupâneasa, soția numitului 
Cantacuzino, a stăpânit aceste sate în toată viata ei;... 


„Arta Româneasca“ 33 

şi neavând dela soțul ei copii clironomi, au rămas satele 
iar împărătești.» 

Inainte de această înstrăinare a sa, aflăm, din aceeași 
sorginte sigură, că «Toma Cantacuzino a avut multă avere 
in Tara-Româneascğ : case, sate, moșii, vii, munţi, bălți, 
cari toate acestea le-a stăpânit rudenia lui Cantacuzino 
dela pribegia lui, până la căderea Cantacuzinilor, adecă 
până la anul 1716. Atunci domnind la Valahia Nicolae 
Mavrocordat Voevod, le-a luat toate acestea dela Cantar 
cuzin, cu cuvânt că nu se cuvine pe hain să-l clironomis 
sească rudele, ci spre pildă să se deâ străinilor.» 

Astfel se împrăștiară bogăţiile spătarului Toma, care, 
după cum se vede, aveâ și gustul clădirilor frumoase. 

In afară de biserica ce ne ocupă, dela Filipești, «el a 
zidit o frumoasă mănăstire, ce se numește Poiana, și ce 
este împotriva Câmpinei, peste apă, în malul Prahovei, 
care biserică a isprăvit-o, iar zidurile cele împrejurul 
curtei mănăstirii, casele, clopotniţa, numai le-a început, 
lucrându-le până la un loc. S'a întâmplat pribegia, și din- 
tr'aceia au rămas neisprăvite.» 

Rămășițele acelei biserici se mai văd și azi. Și din pa- 
latul său dela Filipeştii-Pğdure, de lângă biserică, ș'au 
mai păstrat bolțile frumoase și enorme ale pivnitelor clă- 
direi vechi, în urmă cu totul transformată. 

Neatinsă a scăpat, din fericire, biserica aci descrisă. 

Interiorul ei mai cu seamă e bine conservat, și nestri- 
cat de reparații. Numai acțiunea timpului și mai ales 
fumul lumânărilor au întunecat picturile, cari din cauza 
umezelei au început în unele părţi să se cojească. 

Și în privința picturei biserica noastră prezintă o par- 

Familia ctitorilor. Pictură pe zidul dinspre Nord. 


ticularitate însemnată: pe când la cele mai multe pic- 
tura e datorită unor anonimi, aci avem nu numai numele 
zugravului, ceeace e destul de rar, dar chiar portretul 
lui, fapt încă şi mai neobișnuit şi deci preţios. 
Intr'adevar, chiar d'asupra uşei, în interior, se află in- 
scriptia: 7 Pârvu Mutul, Zugraf vel leat 7200 (1692). 
Aceeași inscripție, fără dată, se repetă apoi pe portretul 
său, care se află pictat pe zidul scării ce duce la clopot- 
nitâ. După cum se vede din reproducerea dată aci, zu- 
gravul Pârvu e reprezintat ţinând în mâna stângă o icoană 
a Maicei Domnului cu Isus, iar în dreapta un penel. E 
îmbrăcat într'o haină verde cu chenare de blană albă; 
mânecare roșii. Figura de tânăr; părul închis cade în 

bucle pe frunte. Din nefericire pictura e deteriorată fiind 
atinsă la ochiul drept şi la buză. 

Alături de portretul lui Pârvu, care pare a fi fost zugra- 
vul șef al bisericei, se mai vede reprezintat în mai mic un 
alt zugrav, ajutorul lui. Pe acelaș părete urmează apoi 
portretul vătafului, cu biciul în mâini, arhitectul clădirei; 
apoi portretul preotului și în fine Sf. Fecioară lovind 
cu ciocanul pe Satana, pe care o izgonește din locașul 
Domnului, ridicat de cei precedenţi. Asemenea portrete 
ale meșterilor bisericei se găsesc și la Horez. 

Numele preotului aci pictat poate să fie al lui Ere: 
din Brașov, pe care-l vedem în capul pomelnicului pe zidul 
din proscomidie; tot acolo revine numele de Pârvu 
urmat de: Neagoe, Neculai, zugravi. 

Biserica, a cărei temelie a fost pusă, după cum arată 
pisania, la 1688, a fost gata pictată numai în 1692, cum 
ar dovedi data inscripției zugravului. Ingrijirea cu care 
e făcută pictura motivează acest lung timp de lucru. 

Căci părţile încă bune, ce ne-au rămas, ne dau o idee 
de splendoarea zugrăvelei de odinioară. Zugravul Pârvu 
trebue să se fi condus de izvoadele picturii din bisericile 
Postelnicului Constantin Cantacuzino, pe cari le laudă 
atâta Patriarchul Macarie, atribuindu-le unui zugrav al 
lui Vasile Lupu. 

Toată pictura e făcută al fresco, conform preceptelor 
atonite. Pe tencuiala încă proaspătă se indicau întâi con- 
tururile figurilor de către meșterul zugrav, iar apoi 
ucenicii umpleau câmpurile cu diferite culori, dinainte 
stabilite. Toate aceste operaţiuni sunt consemnate în 
«Erminia sau ustavul, sau gramatică a meșteșugului 

Sfinţii mari mucenici: Mină, Victor, Nistor și Dimitrie. 


zugrăvirei bisericei», care fiind consfintitâ la Muntele 
Athos, s'a perpetuat și la noi, până aproape de zilele 
noastre, alterându-i-se însă cu timpul caracterul curat 
bizantin. La Filipeşti se păstrează încă tradiţia cea bună. 

O deosebire se constată între picturile sfinţilor şi acele 
ale ctitorilor, cari, în mod firesc, sunt mult mai liber, mai 
naturalist interpretati. In biserica de faţă, toţi trei pâretii 
tindei sunt acoperiţi cu portrete ale familiei ctitorului, 
In dreapta intrării sunt, după cum am arătat, părinţii 
Spătarului Toma Cantacuzin. In stânga e șeful familiei: 
Marele Postelnic Constantin, #1663, bunicul autorului bi- 
sericei, urmat de numeroșii săi copii. Pe păretele dinspre 
miazănoapte e inşiratâ din nou familia acestuia: în cap 
e al doilea fiu al său, Șerban Voevod şi Domnița Sa, 
amândoi cu coroane de aur pe cap. Urmează apoi Marele 
Spătar Drăghici (?); Constantin Stolnicul (2); Aga Matei 
şi Marele Spătar Mihai, toţi cu soțiile si copiii lor. In- 
scriptiile numelor fiind şterse, afară de aceia a Spătarului 
Mihai, identificarea celorlalți e făcută numai după ase- 
muirea figurilor cu alte portrete cunoscute ale lor. 

Costumele lor nu diferă decât puţin, prin culoare du- 
lamelor, de acele ale ctitorilor, descrise mai sus. Și a- 
ceste picturi au suferit multe alterări. 

Pe sub portretele ctitoricești se întinde peste tot în 
biserică aceiași pictură, simulând o draperie prinsă în 
cute regulate, după tipicul tradiţional. 

Restul interiorului bisericei e tot zugrăvit cu sfinți si 
scene religioase. Distribuţia lor e în cinci orândueli, po- 
trivit prescrierilor erminiei. Multe din scene însă nu se 
mai pot recunoaște, fiind deteriorate de vechime, ume- 
zeală şi fum. 

In cupola turlei e zugrăvit Pantocratorul, adică Isus 
atottiitorul. Mântuitorul e reprezintat blagoslovind şi cu 
evanghelia în mână. Dimprejurul lui e descris un rotocol 

Archanghelul Mihail; pictură murală (detaliu). 


ca curcubeul şi apoi vin cetele heruvimilor și îngerilor, 
Sf. Fecioară şi Sf. lon. 

In pendentive sau arcanele turlei sunt cei patru evan- 
ghelişti cu atributele lor, iar între ei sf. Mahramă și sf. 
Cărămidă. 

In bolta altarului e pictată șezând pe tron Născătoarea 
de Dumnezeu cu pruncul Hristos în braţe; apoi urmează 
dumnezeiasca liturghie şi cumunicarea domnescului trup 
şi sânge către apostoli; apoi sf. ierarhi. 

In bolta tindei e pictată intr'un cerc Maica Domnului. 

lar de jur împrejurul bisericei, începând dela altar, se 
urmează în fâşii suprapuse: cele 12 praznice şi sfintele 
patimi şi minunile cele după înviere ale Domnului, apoi 
dintre pildele cele mai alese ale lui Isus, precum şi praz- 
nicele Maicii Domnului şi numeroase scene din vechiul și 
noul testament și mai toţi sf. Diaconi şi sfinţii fără de 
arginti. 

Foarte frumoase şi mai bine conservate sunt picturile 
din rânduiala a cincea, adică ultimul rând deasupra dra- 
periei şi stranelor. In sânul drept al naosului, începând 
din spre altar, avem figurile întregi ale ale Marilor Mu- 
cenici : sf. Gheorghe, Glikenie, Iliasar, Vicentie, Sevas- 
tian, Bonifacie, Mercurie, Acsentie şi lacob Persul. lar în 
faţa lor în stânga, toc dela altar începând: sf. Dimitrie, 
Nistor, Victor, Mina, Nechita, Procopie, Teodor Stratilat, 
Teodor Thiron şi Eustatie. În aceiaşi rânduială e la 
dreapta, pe zidul dinspre pronaos, Archanghelul Mihail, 
iar în față Arch. Gavril; în deschiderea ferestrei sf. İm- 
pârati Constantin şi Elena, ţinând împreună crucea. 

Toţi aceşti sfinți mucenici sunt foarte demne exem- 
plare ale bunei zugrăviri bisericești şi dau cea mai fru- 
moasă măsură a talentului lui Pârvu Mutul, presupusul 

Archanghelul Mihail. 

lor autor. Sfinţii se disting prin desenul îngrijit al figu- 
rilor, care toate sunt conform canonului: sf. Marele Mu- 
cenic Dimitrie «tânăr, mijind mustata»; sf. Gheorghie 
«tânăr, fără barbă, cu părul cret, până la urechi»; Th. 
Tiron (reprodus în capul prefetei) «cu barbă stufoasă, 
având perii capului de-asupra urechilor» ș. a. m. d. 

Proportiile corpului sunt în genere puţin mai mari: 
toți au înfățișare sveltă. Foarte bogate sunt costumele 
lor, din stofe divers colorate și cu chenaruri cusute cu 
flori, între două rânduri de fireturi. Papucii sunt dease- 
meni cusuti cu fire aurite. Se vede influența bogatelor 
mozaicuri bizantine. Unii dintr'aceşti sfinţi, cum de pildă 
sf. Dimitrie, Victor şi alţii, poartă chiar mantii de cacom. 
Toţi au aureolele în relief cu flori întipărite, cum nu se 
văd de cât în bisericile cele îngrijite. Archanghelul Mi- 
hail are armură ușoară peste cămașa de serasir ; pe umâ- 
rul stâng e prinsă o draperie ce fâlfâe pe spate; în mâna 
dreaptă, cu mâneca sumeasă până peste cot, ţine spada 
iar în stânga o banderolă cu inscripţie. Figura tânărului 
archanghel e expresivă şi plină de demnitate. 

Comparate cu cutele mult mai stilizate şi personagiile 
mai puţin expresive ale picturii bisericeşti în genere, 
aceste figuri denotă o mare libertate în felul în care sunt 
tratate. S'ar puteâ presupune buna influență a şcoalelor 
italiene, prin care s'a regenerat vechia pictură bizantină, 
care predomină totuși încă în acea epocă la noi. 

Mai proaspăt conservată este culoarea picturilor din 
pridvorul sau amvonul bisericei, având în boltă figura 
pruncului Isus Hristos. 

Deasupra pisaniei, pe o banderolă purtată de îngeri, în- 

tr'yn oval înstelat, apare Mântuitorul, coborindusse din 
ceruri, având in dreapta lui pe Maica Domnului, iar in 
stânga pe lon Botezătorul şi cei doi archangheli in mar- 
gini. La picioarele lui Hristos: infricoşatul scaun, încon- 
jurat de îngeri ; pe scaun se coboară Sf. Duh, sub întru- 
parea porumbelului. De cele două părți se află cei 12 A- 
postoli, şezând pe strane, în spatele cărora vin cete de 
îngeri. 

La dreapta ușii e pictată judecata cea din urmă, cu fo- 
cul nestins ce ese din gura Balaurului. In para focului se 
trudesc tot felul de păcătoşi; îngeri de foc muncesc pe 
cei ce se sbat în răul de foc în care sunt închipuite toate 
chinurile cele mai groaznice. Lângă Balaur apare Belze- 
but, Domnul Dracilor, iar de altă parte Cumpăna Drep- 
tatii. 

Afară de ladul cel a tot mâncător, mai sunt pictate in 
amvon și Raiul, Nașterea lui Adam şi Evei, Izgonirea din 
Paradis şi alte scene din istoria sfântă. 

Pe lângă pictură ne mai dă o idee de bogăţia şi îngri- 
jirea artistică cu care a fost făcută această biserică și res- 
tul din mobilierul interior. 

Tâmpla păstrează incă toată splendoarea ei de odini- 
oară, deși aureala s'a mai stricat de timp. Ea e intere- 
santă prin bogatele ornamente sculpturali, cari îi acoper 
întreaga suprafaţă. Din catul de jos al catapeteazmei de 
lemn sculptat nu a rămas decât ușa împărătească şi 
stâlpii; uşile laterale au dispărut. 

Uşa mijlocie, cea împărătească, cu două canaturi, e 
toată înflorată cu sculpturi. Câmpurile cu picturi s'au 
şters, încât d'abiă se mai poate recunoaşte scena Bunei- 

vestiri, care în general e aci pictată. Partea inferioară a 
canaturilor e divizată în arcade despărțite prin stâlpi cu 
glafuri în spirală; iar deasupra arcurilor se înalţă piramide 
ascuţite cu vârful şi laturile cu ornamente de flori. Tot 
câmpul inferior al canaturilor e prins într'un chenar de 
vreji de trifoi. Partea superioară a ușii prezintă o orna- 
mentatie şi mai complicată. Între flori şi frunze frumos 
sculptate à jour se amestecă și păsări. Cu şi mai mare 
belşug sunt presărate aceleași ornamente de flori, frunze 
şi paseri stilizate şi pe fâșia cea lată ce se întinde de alun- 
gul tâmplei, care în întregime e de un foarte plăcut efect 
decorativ. Ca element nou intervine în acoladele acestei 
fâşii şi stema Cantacuzinească, între doi delfini cu solzii 
şi coada tare stilizate. 

Elementele decorative occidentale se îmbină aci cu in- 
fluente orientale, am zice chiar persane, dând sculpturi- 
lor un aspect cu totul particular, dar foarte răspândit în 
secolul al XVII-lea şi al XVIII-lea la bisericile noastre. 
Influențe italienesti mai directe decât aci se văd mai ales 
în sculpturile din bisericile spătarului Mihai Cantacuzino, 
după cum s'a și arătat la biserica Colțea din București. 

Partea superioară a tâmplei e formată din două rân- 
duri de arcade, cu stâlpi la fel cu cei dela ușa împără- 
tească, în cari se află prinse icoanele; iar deasupra celui 
al doilea rând de arcade se înșiră medalioane rotunde cu 
icoanele sfinţilor. Incoronată e tâmpla cu o cruce pe care 
e pictat Mântuitorul. La baza crucii se încolăcesc doi 
delfini cu aripi, stilizati, din gura cărora se ridică câte o 
icoană. 

Sf. Acsentie ; pictură murală. 

Stranele şi mai ales sfeşnicile nu prezintă nici un in- 
teres, fiind, probabil, de dată cu mult mai recentă. 

Cele două clopote de aramă așezate în catul superior 
al amvonului sânt însă vechi. Cel mai mare poartă urmă- 
toarea inscripţie în frumoase caractere latine : 

Christian Berger gos mich (mâ tirnă) in Wien. 
M. DC. XXXVII, iar dedesupt chipul în relief al sfân- 
tului Roch. 

Celălalt clopot mai mic «s'a făcut cu cheltuiala maha- 
lagiilor» la 1770. 


sg" x 


Biserica din Filipești e o excelentâ pildă a arhitectu- 
rii noastre religioase de al doilea ordin, a unei biserici 
de sat mai îngrijită, precum se cuveneâ pentru o clădire 
ridicată de către un membru al uneia din familiele cele 
mai puternice și bogate din țară. 

Afară de caracterul original ce i-l dă pridvorul ei deo- 
sebit, ea mai este încă interesantă din punctul de vedere 
al amestecului de influenţe ce găsim aici; înrăuriri cari, 
altoite pe modelul și planul primitiv bizantin, au produs. 
la urmă un stil deosebit. Supralărgirea pronaosului pre- 
cum și coloanele dintre pronaos și naos arată influenţa 
Curţii de Argeş, — minunea ce trebue să fi stat mereu 
înaintea ochilor ctitorilor de biserici. Prin influența ace- 
stui model găsim o notă orientală în monumentul nostru. 
Pridvorul, unic în analele architecturei române, pare afi 
o importatie italiană ; o imitatie a campanilelui. Chena- 
rele ferestrelor sunt gotice, pe când felul aşezârei cârâ- 
mizilor, dela brâu şi cornișă, în dinte de ferăstrău, sunt 

un motiv moştenit direct din modul de construcție bi- 
zantin. Deasemeni și arcaturile turlei. Arcadele oarbe, 
în relief, ale pereţilor exteriori, sunt o caracteristică a 
arhitecturii Tari Româneşti, rezultată dintr'o lungă des- 
voltare tot a modelurilor bizantine. La început ele core- 
spundeau unei adevărate cerinţe constructive, iar în 
urmă au ajuns un simplu ornament aplicat pe fațadă. 

Aşa cum se prezintă, această mică biserică de sat în- 
truneste, în grade diferite, diversele influenţe cari au în- 
tipărit monumentelor noastre caracterul lor particular 
în veacurile al XVII și al XVIII. Ca atare, merită să oprea- 
scă un moment atentiunea noastră. Amestecul diferitelor 
stiluri, departe de a produce contraste neplăcute, ne a- 
rată un tot bine armonizat şi este o pildă a gustului ce-l 
mai posedau în acea vreme modeștii constructori ai 
acestor clădiri. 

Si biserica din Filipeştii nu este singura de acest fel, 
care merită să fie mai bine cunoscută. Căci multe mai 
sunt monumentele de artă din ţară ce ignorăm încă. 

